                             højesterets dom
                        afsagt fredag den 9. november 2012
sag 376/2010
(2. afdeling)
hotel trouville a/s under konkurs,
anpartsselskabet af 22. juli 1942 aps under konkurs
og
ksx 2 aps under konkurs
(advokat rené offersen for alle)
mod
advokat ole lund-thomsen
(advokat karsten gudmand-høyer)
i tidligere instans er afsagt dom af østre landsrets 5. afdeling den 17. december 2010.
i pådømmelsen har deltaget fem dommere: per walsøe, jytte scharling, henrik waaben, lars
hjortnæs og kurt rasmussen.
påstande
appellanterne, hotel trouville a/s under konkurs, anpartsselskabet af 22. juli 1942 aps
under konkurs og ksx 2 aps under konkurs, har gentaget deres påstande, idet beløbene dog
er ændret til henholdsvis 11.941.283,55 kr., 14.594.661,59 kr. og 3.950.901,00 kr.
indstævnte, advokat ole lund-thomsen, har påstået stadfæstelse, subsidiært frifindelse mod
betaling af et mindre beløb.
anbringender
konkursboerne har til støtte for, at advokat ole lund-thomsen ikke var berettiget til at over-
føre ca. 30,5 mio. kr. til nashwood limited inc. og ladoga investment inc., supplerende an-
ført, at der for højesteret er fremlagt yderligere dokumentation for, at der af søstrene char-
                                               - 2 -
lotte jensen pauly og camilla baretta jensen blev overført værdier for ca. 32,7 mio. kr. til
nashwood. der er således samlet fra søstrene jensen og deres far, ole lindberg jensen, ble-
vet overført i hvert fald 70 mio. kr. til nashwood og ladoga til brug ved finansieringen af
trouville-projektet.
det bestrides, at omkostningerne ved det samlede trouville-projekt kan opgøres, som advokat
ole lund-thomsen har gjort, og byggeomkostningerne har maksimalt udgjort 87,5 mio. kr.
statsautoriseret revisor carsten bjørn nielsens forklaring for højesteret kan ikke føre til en
anden vurdering, idet den ikke har støtte i regnskabsmaterialet.
advokat ole lund-thomsen har supplerende anført, at det heller ikke efter bevisførelsen for
højesteret kan lægges til grund, at der af søstrene jensen eller ole lindberg jensen er overført
værdier til nashwood og ladoga til brug ved finansieringen af trouville-projektet.
ejerne af ejerlejlighederne hæfter solidarisk for de udgifter, som otin aps har haft ved om-
bygningsarbejdet, og det kan efter forklaringen afgivet for højesteret af statsautoriseret revi-
sor carsten bjørn nielsen lægges til grund, at de samlede udgifter til ombygningen udgjorde
ca. 191 mio. kr. hertil kommer prisen for ejendommen på ca. 30 mio. kr. efter at otin har
modtaget indtægter på ca. 166 mio. kr., har selskabet konstateret et tab på ca. 55 mio. kr.
dette tab har otin ikke faktureret til selskaberne som ejere af ejerlejlighederne.
supplerende sagsfremstilling
for højesteret er der fremkommet yderligere oplysninger.
af et brev af 25. august 1997 fra bg bank i luxembourg til bg bank i danmark fremgår, at
der for en klient (”one of our clients”) ydes en garanti på 26 mio. kr. i forbindelse med et lån
på 30 mio. kr., som otin skulle optage i bikuben girobank i dublin.
i en telefax af 2. marts 1998 fra bg bank i luxembourg til ole lindberg jensen hedder det:
       ”nashwood limited inc.:
       efter en fornyet gennemgang af engagementet kan vi meddele, at vi kan frafalde den
       personlige hæftelse fra døtrene.
                                               - 3 -
       den nye formulering fremgår af vedlagte erklæring, hvoraf det fremgår, at hæftelsen er
       begrænset til et beløb svarende til de midler nashwood har deponeret hos os.”
i et brev af 22. oktober 2001 fra dexia nordic private bank i luxembourg (tidligere bg bank
i luxembourg) til bg bank i lyngby hedder det:
       ”our guarantee for dkk 26.000.000 dated 25 august 1997 – your customer otin aps
       please be advised that we have transferred dkk 30.000.000 value 25.10.2011 to you in
       order to repay loan number 66823.
       the amount is paid under the above-mentioned guarantee, which should be released and
       returned to us.”
i et brev af 15. november 2001 fra dexia nordic private bank i luxembourg til søstrene jen-
sen hedder det:
       ”re: guarantee for dkk 26.000.000 in favour of bg bank, denmark issued on your
       behalf.
       please be informed that bg bank in denmark has released the above guarantee.
       we have therefore cancelled the guarantee liability booked on your account no. 516732
       for dkk 26.000.000 as per today.
       you have no further liabilities towards dexia nordic private bank luxembourg s.a.
       after today.”
der er fremlagt a conto begæring af 8. oktober 2003 på 70 mio. kr. med tillæg af moms fra e.
mark jensen & søn til otin. beløbet er faktureret for udført arbejde på byggesagen.
i to fakturaer af henholdsvis 5. december 2003 og 1. maj 2004 fra otin til anpartsselskabet af
22. juli 1942 er anført følgende:
       ”faktura 1204
       vedr.: lejlighed 3.1 résidence trouville, kystvej 20, hornbæk
       udført ombygningsarbejde på ovennævnte byggesag                  kr. 10.620.000,00
                                                                               inkl. moms.”
                                                - 4 -
       ”faktura 010504
       vedr.: résidence trouville, kystvej 20, hornbæk
               lejl. 3.1
       slutregning vedr. ombygningsarbejde på ovennævnte byggesag
       inkl. moms                                                            kr. 3.400.000,00
       ...”
forklaringer
statsautoriseret revisor carsten bjørn nielsen har supplerende forklaret, at entreprisesummen
for istandsættelsen af hotel trouville i første omgang udgjorde ca. 83 mio. kr. med tillæg af
moms. forholdsvis tidligt i entreprisen blev man dog klar over, at entreprisesummen blev lidt
større. den samlede sum udgjorde efter hans hukommelse ca. 118 mio. kr. inkl. moms. han
baserer entreprisesummen på de ca. 83 mio. kr. på det aftalegrundlag, han så i forbindelse
med sin revision af otin. hotellet blev erhvervet for ca. 30 mio. kr., og herefter var det pla-
nen, at man ville istandsætte det for ca. 100 mio. kr. ifølge det prospekt, han havde set, skulle
lejlighederne efter istandsættelsen sælges enkeltvis for samlet ca. 200 mio. kr.
for så vidt angår de 70 mio. kr. med tillæg af moms, som e. mark jensen & søn fakturerede
til otin, har han fået refereret, at told og skat var af den opfattelse, at e. mark jensen skulle
sende a conto fakturaer i takt med, at entreprisen blev udført. e. mark jensen vidste godt, at
der ikke var penge i otin på daværende tidspunkt, og han har forstået det således, at beløbet
på 70 mio. kr. med tillæg af moms var et forlig, der blev indgået mellem e. mark jensen og
told og skat. han deltog ikke i det møde, der blev afholdt mellem e. mark jensen og told og
skat, og han kender ikke baggrunden for mødet. fakturaen på de i alt 87,5 mio. kr. var en a
conto faktura. det var således meningen, at den sidste regning skulle udstedes, når entreprisen
var færdig.
han har op til bevisoptagelsen gennemgået otins regnskaber fra 1998 og frem til 2007. heraf
fremgår, at otins samlede omkostninger, der kan henføres til trouville-projektet, udgjorde
73.826.000 kr. af de ca. 73 mio. kr. er 18.364.000 kr. faktureret videre til de selskaber, der
ejede lejlighederne. det, otin således mangler at fakturere, er ca. 55 mio. kr., hvilket er det
beløb, otin har tabt. selskaberne har udover de 18.364.000 kr. betalt ca. 118 mio. kr. for en-
                                               - 5 -
treprisen til otin eller den, der måtte have transport i beløbet. det vil sige, at selskaberne i alt
har betalt ca. 136 mio. kr. for entreprisen.
han har ikke medvirket ved udarbejdelsen af opgørelsen af 14. april 2009 fra advokat ole
lund-thomsen om udgifterne efter fordelingstal. ole lindberg jensen fortalte ikke ham noget
om, at finansieringen til henholdsvis erhvervelsen og ombygningen af hotel trouville var
kommet fra ole lindberg jensen, hans selskaber, døtrene eller deres selskaber. han havde på
fornemmelsen, at det var ole lindberg jensen, der stod bag nashwood. i forbindelse med
forberedelsen af mødet med told og skat i 2000 spurgte han ole lindberg jensen, om det var
ham, der stod bag nashwood. det fortalte ole lindberg jensen, at det ikke var. ole lindberg
jensen ville ikke fortælle navnet på ejeren af nashwood. han spurgte, om det var en nærtstå-
ende, hvilket ole lindberg jensen afkræftede. på mødet med told og skat blev ole lindberg
jensen bedt om at oplyse navnet på ejeren, og han fortalte først da, at det var sigrid jensen.
han spurgte, om det var noget familierelateret, hvilket ole lindberg jensen oplyste, at det
ikke var.
han deltog ikke i finansieringsprocessen. han har set den dokumentation, der forelå herom i
forbindelse med revisionen af otin. han kunne deraf konstatere, at finansieringen af ombyg-
ningen kørte igennem nashwood. det fremgik ikke af den dokumentation, han så, at ole
lindberg jensens selskaber, ole lindberg jensens døtre, eller disses selskaber stod bag finan-
sieringen af ombygningen. anskaffelsessummen på 30 mio. kr. blev fremskaffet af otin, der
lånte pengene i banken. det fremgik ikke af papirerne, at pengene skulle komme fra ole
lindberg jensen, hans selskaber, døtrene eller deres selskaber. ole lindberg jensen har ikke
over for ham oplyst, at der skulle være gået penge fra ole lindberg jensen, hans selskaber,
døtrene eller deres selskaber til nashwood i forbindelse med finansieringen af anskaffelsen af
hotel trouville.
årsagen til, at man ikke kan se nogen gæld til otin af selskabernes regnskaber, er, at den
gæld, som man måtte få i forbindelse med ombygningen af lejlighederne, var aftalt til at være
maksimeret til det, man måtte få ind for salg af lejlighederne. man skulle således betale for
ombygningen af lejlighederne, men først når de blev solgt. forpligtigelsen, der lå for ombyg-
ningen, kunne først gøres op, når der var en salgssum fra lejligheden. den gæld, der fremgår
af de konkursramte selskabers regnskaber, er gælden til stifterne – hovedsagelig fra anskaffel-
                                              - 6 -
sen af selskaberne. alle lejlighederne i hotel trouville blev solgt ud i ksx-selskaber. han
var revisor for alle selskaberne. alle selskaberne blev behandlet ens i forhold til den byrde,
der lå i at betale ombygningen. måden man valgte at gøre det på i de selskaber, otin ejede,
var, at man sendte en regning til selskaberne, således at disse kunne lukkes som solvente. ta-
bet lå derfor hos otin.
højesterets begrundelse og resultat
sagen angår, om de tre selskaber som følge af advokat ole lund-thomsens dispositioner har
lidt et tab, som konkursboerne har krav på at få erstattet af advokaten.
der er mellem parterne uenighed om, hvorvidt søstrene charlotte jensen pauly og camilla
baretta jensen i forbindelse med købet af hotel trouville indskød et sikkerhedsdepot med
værdipapirer til en værdi af ca. 32,7 mio. kr., og om faderen, ole lindberg jensen, herudover
indskød op mod 40 mio. kr. i projektet. der er endvidere uenighed om, hvilken betydning
sådanne indskud i givet fald har i forhold til spørgsmålet om berettigelsen af advokat ole
lund-thomsens overførsel af provenuerne fra selskabernes salg af de omhandlede lejligheder
til nashwood limited inc. og ladoga investment inc., som efter det oplyste begge ejes af
sigrid jensen.
efter bevisførelsen lægger højesteret til grund, at søstrene jensen på et tidspunkt i forløbet
overførte deres værdipapirdepot i bg bank international s.a., luxembourg, med en værdi på
ca. 32,7 mio. kr. til nashwood, hvor det under en eller anden form blev anvendt i forbindelse
med finansieringen af trouville-projektet. højesteret finder det derimod ikke godtgjort, at ole
lindberg jensen har tilført projektet yderligere midler.
højesteret finder, at konkursboerne ikke har godtgjort, at søstrene jensen efter overførslen af
depotet til nashwood havde ejendomsret til dette depot eller i øvrigt havde et tilbagebeta-
lingskrav mod otin aps. under alle omstændigheder må det i mangel af nærmere oplysninger
om projektets finansiering antages, at frigivelse af depotet afhang af, om der efter projektets
færdiggørelse og efter salget af lejlighederne var dækning for udgifterne ved det samlede
projekt.
                                               - 7 -
højesteret tiltræder af de grunde, der er anført af landsretten, og som er bestyrket ved stats-
autoriseret revisor carsten bjørn nielsens forklaring for højesteret, at det må anses for godt-
gjort, at det samlede trouville-projekt resulterede i et betydeligt underskud, som i hvert fald
overstiger det beløb på ca. 32,7 mio. kr., som søstrene jensen har overført til nashwood. end-
videre tiltræder højesteret af de grunde, som landsretten har anført, at de selskaber, der ejede
de enkelte lejligheder, herunder de konkursramte selskaber, hæftede solidarisk for hele om-
bygningen.
højesteret finder det på denne baggrund ikke godtgjort, at de tre selskaber har lidt et tab som
følge af, at advokat ole lund-thomsen som advokat for og direktør i selskaberne i henhold til
transporterklæringen af 27. august 1999 foretog de omhandlede betalinger af i alt ca. 30,5
mio. kr. hidrørende fra indtægter fra salget af selskabernes lejligheder.
højesteret stadfæster herefter dommen.
                                     thi kendes for ret:
landsrettens dom stadfæstes.
i sagsomkostninger for højesteret skal hotel trouville a/s under konkurs, anpartsselskabet
af 22. juli 1942 aps under konkurs og ksx 2 aps under konkurs solidarisk betale 500.000
kr. til advokat ole lund-thomsen.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
